**INFORMAȚII GENERALE**

**privind condițiile și modalitatea de acordare a**

**AJUTORULUI DE ÎNCĂLZIRE**

 **ȘI**

**a SUPLIMENTULUIPENTRU ENERGIE**

 **CADRU LEGISLATIV**

* Legea nr. 226/2021 privind stabilirea măsurilor de protecție socială pentru consumatorul vulnerabil de energie, cu modificările și completările ulterioare;
* HG nr. 1073/2021 pentru aprobarea Normelor metodologice de aplicare a prevederilor Legii 226/2021 privind stabilirea măsurilor de protecție socială pentru consumatorul vulnerabil de energie;
* Legea nr. 196/2022 privind venitul minim de incluziune, actualizata;
* HG nr. 1154/2022 pentru aprobarea Normelor metodologice de aplicare a prevederilor Legii nr. 196/2022 privind venitul minim de incluziune, actualizata

**MODALITATE DE LUCRU**

 **1. Preluarea dosarelor** - nu vor fi preluate decât acele dosare care întrunesc toate condițiile;

 **2. Procesarea dosarelor** - se vor verifica toate dosarele;

 **3. Stabilirea rezoluției**: - în urma verificarii se va stabili dacă cererea întrunește condițiile necesare pentru

aprobare sau respingere; - în cazul aprobării se stabilește procentul ori suma fixă de care beneficiază persoana singură ori familia;

 **4. Transmiterea dispoziţiilor** – instituţia noastră va comunica beneficiarilor dispoziția de acordare sau, după caz, modificare, respingere ori încetare a ajutorului prin afisare, pe baza numarului de inregistrare al cererii, pe site-ul [**www.primariaperiam.ro**](http://www.primariaperiam.ro)

**Stabilirea dreptului de acordare se face o singură dată, pentru întreaga perioadă a sezonului rece, după următoarele reguli:**

 a. începând cu luna depunerii cererii, pentru cei care au depus documentele până la data de 20 a lunii respective;

 b. începând cu luna următoare, pentru cei care au depus documentele după data prevăzută la lit. a);

 c. începând cu luna depunerii cererii, pentru beneficiarii de ajutor social al căror drept de ajutor social este stabilit începând cu acea lună, indiferent de data la care a fost depusă cererea.

**OBLIGAȚII**

Conform Legii nr. 226/2021 privind stabilirea măsurilor de protecție socială pentru consumatorul vulnerabil de energie, cu completările și modificările ulterioare:

 **Art. 14, alin. (3):** **La completarea formularului, titularul are obligația de a menționa corect componența familiei, veniturile membrilor acesteia, precum și bunurile mobile și imobile deținute, așa cum sunt acestea trecute în formularul prevăzut la alin. (2).**

 **Art. 19, alin (1): Titularii ajutoarelor pentru încălzirea locuinței sunt obligați să comunice primarului orice modificare intervenită în componența familiei și a veniturilor acesteia, în termen de 5 zile de la data modificării.**

 **Art. 36, alin. (2), lit e): Constituie contravenție și se sancționează cu amendă de la 500 lei la 2000 lei următoarele fapte: nerespectarea de către titular a prevederilor art. 14.Alin (3) și art. 19 alin. (1).**